CELEX: 62013TB0044
Language: bg
Date: 2013-04-25 00:00:00
Title: Дело T-44/13 R: Определение на председателя на Общия съд от 25 април 2013 г. — AbbVie/EMA (Обезпечителни мерки — Достъп до документи — Регламент (ЕО) № 1049/2001 — Документи, намиращи се в EMA, които съдържат сведения, предоставени от предприятие във връзка с молба за разрешаване пускането на пазара на лекарствен продукт — Решение за предоставяне на достъп на трето лице до документи — Молба за спиране на изпълнението — Неотложност — Fumus boni juris — Претегляне на интереси)

29.6.2013   
            
            
               BG
            
            
               Официален вестник на Европейския съюз
            
            
               C 189/24
            
         Определение на председателя на Общия съд от 25 април 2013 г. — AbbVie/EMA
   (Дело T-44/13 R)
   (Обезпечителни мерки - Достъп до документи - Регламент (ЕО) № 1049/2001 - Документи, намиращи се в EMA, които съдържат сведения, предоставени от предприятие във връзка с молба за разрешаване пускането на пазара на лекарствен продукт - Решение за предоставяне на достъп на трето лице до документи - Молба за спиране на изпълнението - Неотложност - Fumus boni juris - Претегляне на интереси)
   2013/C 189/51
   Език на производството: английски
   
      Страни
   
   
      Ищци: AbbVie, Inc. (Wilmington, Делауеър, Съединени американски щати) и AbbVie Ltd (Maidenhead, Обединено кралство) (представители: P. Bogaert, G. Berrisch, avocats, B. Kelly, G. Castle, solicitors, D. Anderson, QC и D. Scannell, barrister)
   
      Ответник: Европейска агенция по лекарствата (EMA) (представители: T. Jablonski, N. Rampal Olmedo и A. Spina)
   
      Предмет
   
   Молба, целяща по същество постановяване спиране на изпълнението на решение EMA/748792/2012 на EMA от 14 януари 2013 година, с което се предоставя достъп на трето лице, съгласно Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, стp. 43; Специално издание на български език, 2007 г., глава 1, том 3, стр. 76), до някои документи, съдържащи сведения, предоставени във връзка с молба за издаване на разрешение за пускане на пазара на лекарствения продукт „Humira“, предназначен за лечение на болестта на Крон
   
      Диспозитив
   
   
               1.
            
            
               Спира изпълнението на решение EMA/748792/2012 на Агенцията по лекарствата (EMA) от 15 януари 2013 година, с което се предоставя достъп на трето лице, съгласно Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията, до докладите за клинични изследвания M02 404, M04 691 и M05 769, предоставени във връзка с молба за разрешаване пускането на пазара на лекарствения продукт „Humira“, предназначен за лечение на болестта на Крон.
            
         
               2.
            
            
               Задължава EMA да не разпространява визираните в точка 1 от настоящия диспозитив документи.
            
         
               3.
            
            
               Общият съд не се произнася по съдебните разноски.